নিজস্ব সংবাদদাতা, গুয়াহাটি: এলেন, দেখলেন, জয় করলেন। সকালের ঝলমলে ব্লেজার দুপুর গড়াতেই বদলে গেল লাল ব্লাউজ আর মুগা রঙা মেখলা-চাদরে। কামাখ্যার সেই পুজারিনী আবার বিকেলের পাঁচ তারা জমায়েতে অফ হোয়াইটের উপরে জরির কাজ করা টু-পিস গাউনে যথারীতি গ্ল্যামার-কুইন। শুধু রূপেই নয়, তির্যক প্রশ্নের চৌখস জবাবেও প্রিয়ঙ্কা চোপড়া বুঝিয়ে দিলেন অসম পর্যটনের দূত হিসেবে তাঁকে বেছে নিয়ে কোনো ভুল করেনি রাজ্য সরকার।